Lav et referat af nedenstående tekst:

Tekst:
Flere og flere bliver førtidspenisonister, det gælder særligt i Læsø Kommune og Frederikshavn Kommune der har haft den mest markante stigning i antallet af førtidspensionister de seneste 10 år, det skriver kanalfrederikshavn.dk. Andelen af 18-64-årige personer på førtidspension er ellers faldet i 85 af landets 98 kommuner siden 2008. Kommunerne med de største fald i andelen på førtidspension ligger typisk i Region Hovedstaden. På landsplan modtog 206.200 personer - svarende til 5,9 procent af alle personer mellem 18 og 64 år - en form for førtidspension i januar 2017. Det er 30.400 færre end i januar 2008, hvor 6,9 procent af de 18-64-årige var førtidspensionister. På kommunalt niveau er der dog forskel i udviklingen. Andelen af 18-64-årige personer på førtidspension er faldet i 85 kommuner og steget i 13. Af de 10 kommuner med størst fald i andel af borgere på førtidspension ligger kun Svendborg og Odsherred kommuner uden for Region Hovedstaden. I Brøndby Kommune er andelen af de 18-64-årige på førtidspension faldet mest (2,7 procentpoint) fra 9,9 procent i januar 2008 til 7,2 procent i januar 2017. Derefter følger København med et fald på 2,3 procentpoint til 2,7 procent i 2017 og Halsnæs, hvor andelen på førtidspension er faldet med 1,9 procentpoint til 6,7 procent i 2017. Kommunerne Læsø (2,0 procentpoint), Frederikshavn (1,6 procentpoint) og Bornholm (0,7 procentpoint) havde den største stigning i andelen af indbyggere mellem 18 og 64 år på førtidspension fra januar 2008 til januar 2017. Andelen af 18-64-årige på førtidspension i januar 2017 var størst i Lolland (14,1 procent), Langeland (12,3 procent) og Nyborg (10,8 procent) kommuner. Også i Bornholm, Odsherred, Guldborgsund og Morsø kommuner modtog mere end 10 procent af de 18-64-årige førtidspension i januar 2017. Til sammenligning modtog den mindste andel af de 18-64-årige førtidspension i Gentofte (2,5 procent), Dragør (2,6 procent) og Københavns (2,7 procent) kommuner i 2017. Rebild Kommune havde med 4,5 procent den laveste andel førtidspensionister blandt de 18-64-årige vest for Storebælt. Faldet i andelen af personer på førtidspension afspejler et fald i antallet af nytildelte førtidspensioner, som Ankestyrelsen opgør sammen med overgang fra førtidspension til folkepension, skriver kanalfrederikshavn.dk.

Referat:
Læsø Kommune og Frederikshavn Kommune har de seneste 10 år oplevet den største stigning i Danmark i antallet af førtidspensionister i aldersgruppen 18-64 år. Det viser tal fra Danmarks Statistik